Reverendo in Christo patri ac domino abbati Cluniacensi, priori, totique ejusdem ecclesiæ sacro conventui, frater F[ulco], humilis abbas Monasterii Novi Pictavensis, salutem et reverentiam et obedientiam tam debitam quam devotam. Cum propter instantia guerrarum pericula et propter observationes ecclesiæ nostræ et membrorum ipsius, ad generale præsens capitulum non possimus personaliter interesse, nos per præsentes litteras excusamus sigilli nostri munimine roboratas, supplicantes sanctitati vestræ, quatinus excusationem nostram in hoc casu, si placet, recipiatis laudabilem et benignam. Datum in octabis Paschæ, anno Domini MCCXLII.